*AENXA Nr. 2*

**ANGAJAMENT**

**de confidențialitate și de respectare a condițiilor**

Subsemnatul/Subsemnata, ......................, cu domiciliul în localitatea ..................., str. ................... nr. ....., bl. ....., sc. ....., ap. ....., județul/sectorul ....., având CNP ...................., posesor/posesoare al/a CI seria ..... nr. ....., în calitate de ....................\*), reprezentant al ........................, cu sediul în str. ....................... nr. ....., localitatea ....., județul/sectorul .....,

declar următoarele cu privire la drepturile de acces la sistemul informatic al Agenției Naționale de Cadastru și Publicitate Imobiliară (ANCPI):

1. Înțeleg să utilizez informația cu care voi intra în contact exclusiv în scopul îndeplinirii sarcinilor de serviciu, ca urmare a unor dispoziții sau solicitări explicite, asigurând protecția împotriva prelucrării neautorizate sau ilegale și împotriva pierderii, a distrugerii sau a deteriorării accidentale. Voi păstra confidențialitatea acestor informații inclusiv după revocarea drepturilor de acces sau încetarea exercitării profesiei/relațiilor de muncă cu instituția sub a cărei autoritate am primit aceste drepturi. Nu voi transmite aceste informații unei alte persoane fizice sau juridice, instituții sau autorități fără o autorizare prealabilă formală a deținătorului informației.
2. Cunosc și înțeleg faptul că sistemul informatic la care primesc accesul este un sistem de importanță națională și mă angajez să acționez întotdeauna pentru protecția acestuia și a datelor pe care le conține, astfel:
   1. nu îl voi exploata inutil și nu voi abuza de facilitățile pe care le pune la dispoziție;
   2. voi utiliza sistemul informatic doar în conformitate cu manualele și ghidurile de utilizare puse la dispoziție și doar în scopul îndeplinirii sarcinilor de serviciu;
   3. nu voi acționa cu bună știință în sensul vulnerabilizării sistemului informatic și voi anunța în cel mai scurt timp ANCPI cu privire la aspecte care pot duce la vulnerabilizarea acestuia;
   4. nu voi face cunoscute nimănui detalii privind modul de accesare și de funcționare a sistemului informatic;
   5. voi proteja detaliile de acces (utilizator, parolă, adresă de acces), înțelegând că orice acțiune realizată pe baza acestora va fi asociată cu persoana mea.
3. Mă angajez să comunic conducătorului ierarhic orice schimbare intervenită cu privire la situația mea personală sau profesională care modifică condițiile acordării dreptului de acces sau să solicit explicit ANCPI revocarea drepturilor de acces, atunci când situația mea a devenit incompatibilă cu drepturile de acces. În oricare dintre situațiile menționate mă oblig să nu mai accesez sistemul informatic încă de la apariția acestora
4. Înțeleg că activitatea mea în cadrul sistemului informatic este subiectul unei auditări automate și că aceste informații pot fi puse la dispoziția autorităților de investigație și control fără un aviz prealabil, în condițiile legii.
5. Mă angajez să respect orice alte prevederi legale cu privire la utilizarea sistemelor informatice și utilizarea datelor cu caracter personal.
6. Declar pe propria răspundere, cunoscând prevederile art. 326 din Codul penal, că nu am fost condamnat definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției și nu mi-a fost interzisă exercitarea dreptului de a ocupa o funcție, de a exercita o profesie sau meserie ori de a desfășura activitatea de care mă pot folosi pentru săvârșirea vreunei infracțiuni.
7. Înțeleg că accesul la sistemele informatice poate fi revocat, limitat sau restricționat în orice moment, în condițiile nerespectării acestui angajament, fără un aviz prealabil.

|  |  |
| --- | --- |
| Data | Semnătura, |
| ...................... | ............................. |